b'\n_START_ARTICLE_\nAndrej Bratu\xc5\xbe\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini glasbenika Lojzeta Bratu\xc5\xbea in pesnice Ljubke \xc5\xa0orli. Osnovno \xc5\xa1olo, ter slovensko gimnazijo in licej je obiskoval v rojstnem mestu. V Trstu je leta 1958 kon\xc4\x8dal \xc5\xa1tudij na Filozofski fakulteti. Doktoriral je 1965 v Trstu iz slovenskega jezika in knji\xc5\xbeevnosti ter 1969 v Firencah iz filozofije, psihologije in zgodovine. Od 1961 je slu\xc5\xbeboval na raznih srednjih \xc5\xa1olah v Trstu in njeni okolici ter Gorici. Objavil je ve\xc4\x8d \xc4\x8dlankov kulturne, narodne in politi\xc4\x8dne vsebine.  Leta 1996 je postal glavni urednik Novega glasu, glasila Slovencev v Italiji. Napisal je ve\xc4\x8d glasbenih kompozicij za me\xc5\xa1ani pevski zbor (Jezus prihaja, Bo\xc5\xbei\xc4\x8dna pesem, Velikono\xc4\x8dna), za \xc5\xbeenski zbor (Pesem na Krasu) in scensko glasbo k igri Ples tatov ter ve\xc4\x8d prispevkov s podro\xc4\x8dja glasbene kritike.'